13. Øget tilskud til miljøforanstaltninger ved [adresse] i Hinnerup (Åben)
Tidl. politisk behandling BY, 25.05.21, pkt. 6
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en ansøgning fra Hinnerup og Omegns 
Gymnastikforening (HOG), som søger om øget tilskud på 450.000 kr. til 
miljøforanstaltninger i forbindelse med anlæg af et [adresse] anlæg ved siden af 
kunstgræsbanen i Hinnerup. 
Byrådet besluttede 25. maj 2021 at bevillige 730.000 kr. til miljøforanstaltninger til kunstgræsbanerne i 
Hinnerup og Hammel. Heraf vedrørte 510.000 kr. et filteranlæg og en forsinkelsesløsning til [adresse] 
anlægget og den eksisterende kunstgræsbane i Hinnerup. HOG ansøger nu om et tillæg til 
anlægsbevillingen på 450.000 kr. til øgede udgifter til miljøforanstaltninger i forbindelse med projektet. 
HOG’s ansøgning er vedlagt dagsordenen.  
HOG skriver i ansøgningen, at filteranlægget og særligt forsinkelsesløsningen er blevet dyrere 
sammenlignet med prisoverslaget på 510.000 kr., der indgik i sagen, da Byrådet godkendte 
anlægsbevillingen til projektet. HOG gør opmærksom på, at der på daværende tidspunkt ikke var klarhed 
over præcist hvilke miljøforanstaltninger, der var påkrævede i forbindelse med projektet. Det indgik i sagen, 
at beløbet var et skøn, fordi der først skulle tages stilling til en samlet løsning for rensning af 
overfladevandet. 
HOG har efterfølgende arbejdet videre med at finde en løsning for rensningen af overfladevandet fra 
kunstgræsbanen og teknikbanen. HOG har fået de nødvendige tilladelser til projektet, og der skal etableres 
forsinkelsesbassin, filteranlæg, prøvetagningsbrønd mv. 
HOG oplyser, at forsinkelsesbassinet enten kan etableres som et nedgravet bassin eller som et overjordisk 
bassin. Et nedgravet bassin er dyrere end et overjordisk bassin. HOG ønsker at etablere et nedgravet 
bassin, fordi et overjordisk bassin optager meget plads på arealet, hvor HOG har planer om, at der skal 
opføres et aktivitetshus, parkeringspladser mv. (Oaseprojektet). Derudover vurderer HOG, at et overjordisk 
bassin udgør en sikkerhedsmæssig udfordring pga. børn i området. Prisforskellen mellem et overjordisk og 
et nedgravet bassin udgør 125.000 kr. 
HOG har supplerende oplyst, at det er afgørende, at HOG påbegynder [adresse] anlægget, herunder 
etablering af filteranlægget og forsinkelsesbassinet inden 31.december 2022, da HOG ellers muligvis vil 
miste fondsmidler på 500.000 kr. til projektet. Det er usikkert, om HOG kan opnå yderligere udsættelse på 
fondsmidlerne. 
Kravet om miljøforanstaltninger til kunstgræsbanen i Hinnerup opstår, fordi HOG ønsker at etablere en 
teknikbane med kunstgræs som en del af [adresse] anlægget. Idet teknikbanen etableres, opstår der 
samtidigt et miljømæssigt krav om, at vandet fra den eksisterende kunstgræsbane ligeledes skal renses. 
Miljøkravene til kunstgræsbanerne er skærpet siden kunstgræsbanen i Hinnerup blev etableret i 2012, og 
[adresse]: EMN-2021-00683
Dok-ID: 3417869
Sagsbehandler: habh
Byråd
20. december 2022  15:00
banen er ikke anlagt med forsinkelsesbassin på samme måde som kunstgræsbanerne i Hammel og 
Hadsten. 
VURDERING
Ved Byrådets godkendelse af anlægstilskuddet til HOG 25. maj 2021 var det ikke fastlagt hvilke 
miljøforanstaltninger, der er påkrævede. På daværende tidspunkt var HOG i dialog med Teknik og Miljø 
om løsningen til rensning af drænvandet. Beregningen af udgiften til miljøforanstaltningerne på 510.000 kr. 
var således baseret på et skøn og behæftet med nogen usikkerhed, fordi der først skulle tages stilling til en 
samlet løsning for rensning af overfladevandet. 
I processen har Børn og Kultur drøftet muligheden for at etablere et overjordisk forsinkelsesbassin med 
HOG for at reducere udgifterne til miljøforanstaltninger. Ved kunstgræsbanerne i Hadsten og Hammel er 
der etableret overjordiske bassiner, og bassinet i Hammel er indhegnet af sikkerhedshensyn. Det vil derfor 
også være muligt at indhegne et eventuelt overjordisk bassin i Hinnerup. Miljømæssigt er der ikke et krav 
om, at bassinet skal være underjordisk. 
Børn og Kultur foreslår på den baggrund, at HOG bevilliges tilskud svarende til udgiften til et indhegnet 
overjordisk forsinkelsesbassin. HOG har indhentet et prisoverslag på 325.000 kr. til et overjordisk bassin. 
Det er op til HOG at beslutte, hvorvidt de vil anvende tilskuddet til et overjordisk eller underjordisk bassin. 
Det forudsættes, at eventuelle yderligere udgifter forbundet med miljøforanstaltningerne og bassin skal 
afholdes af HOG.
ØKONOMI
Byrådet godkendte 25. maj 2021 en anlægsbevilling med tilhørende rådighedsbeløb på 730.000 kr. 
finansieret af kassen til miljøforanstaltninger ved kunstgræsbanerne i Hinnerup og Hammel. Hvis HOG 
bevilliges et øget tilskud til miljøforanstaltninger på 325.000 kr., skal der gives et tillæg til denne 
anlægsbevilling med tilhørende rådighedsbeløb på 325.000 kr., ligeledes finansieret af kassen. 
Filteranlægget koster ca. 18.750 kr. i årlig drift til filtermaterialer og prøvetagninger. Det er forudsat, at HOG 
selv skal varetage driften af [adresse] anlægget, herunder de tilhørende miljøforanstaltninger og de årlige 
driftsudgifter i den forbindelse.  Foreningerne afholder alle udgifter forbundet med kunstgræsbanernes drift, 
og de modtager et årligt driftstilskud fra [adresse] på 39.000 kr.
INDDRAGELSE
Børn og Kultur har løbende været i dialog med HOG og Kunstgræsbaneforeningen om 
miljøforanstaltningerne forbundet med etableringen af [adresse] anlægget. 
INDSTILLING
Direktøren for Børn og Kultur indstiller til Byrådet:
1.
At godkende et tillæg til anlægsbevillingen til miljøforanstaltninger ved kunstgræsbanerne i Hinnerup 
og Hammel på 325.000 kr. med tilhørende rådighedsbeløb, finansieret af kassen.
BESLUTNING
Kultur og Fritidsudvalget, 8. december 2022:
Fraværende: Ingen
Indstilles godkendt.
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Jack Kristoffersen og Nicolaj Kristensen
Økonomiudvalgets indstilling blev godkendt med 21 stemmer for, én imod, mens én undlod at stemme.   
For stemte Lucas Kristensen, Simone Schmidt, Carsten Christiansen, Connie Christoffersen, 
Bruno Simonsen, Kirstin Lauritsen, Karin Andreasen, William Nissen, Laus Andersen, Niels Poulsen 
Magnus Christiansen, Laus Eriksen, Ruth Holst, Tim Søndergaard, Anton Larsen, Keld Ravn, 
Mik Larsen, Ane Overgaard, Ellen Knudsen, Cecilie Berg, Bertil Mortensen og Klavs Bruun. 
  
Imod stemte Thake Kenny Bach. 
Winni Bech undlod at stemme. 
Bilag
1.
HOG - Ansøgning om tillæg til anlægsbevilling til miljøforanstaltninger (3403507)
